NASTA PILDIRAAMAT
Tere!
Vaata seda pilti.
Kas pole sünge ja nukker pilt?
Iisraelis polnud mitu-mitu kuud sadanud piiskagi vihma.
Rohi oli kuivanud, kõik puud ja põõsad olid surnud.
Loodus nägi selline välja.
Seal polnud mingit elu ja kõik oli purukuiv.
Inimestel tekkis ka mure, sest toit ja vesi hakkasid lõppema.
Eelija palus Jumalat.
Ka Eelijal oli vahel suur nälg ja janu, kuid Jumal oli alati imeliselt aidanud.
Eelija oli kurb ka sellepärast,
et paljud inimesed ja loomad kannatasid.
Eelija palus: "Jumal, vajame nüüd sinu abi."
Jumal oli sama meelt, et maa vajab vihma.
Jumal käskis Eelijal minna kuningas Ahabi juurde.
Ahab oli kuri kuningas
ja vihane Eelija peale, sest arvas, et põud oli Eelija pärast.
Tegelikult oli kuivus kurja kuninga Ahabi süü,
sest Ahab oli kummardanud ebajumalaid.
Kuningal ja Eelijal
ei olnud kaklus vaid sõnelus, kumb jumal on õige jumal.
Eelija tegi ettepaneku
korraldada võistlus, et näha, kes võidab:
kas Baal-jumal või tema elav taeva Jumal.
Korraldatigi võistlus, kus kõik kogunesid ühele mäele.
Sinna oli tulnud kogu Iisraeli rahvas.
Näeme siin osa rahvahulgast.
Kõik olid kogunenud kokku.
Muidugi oli ka Eelija kohal.
Kuningas Ahab oli vastumeelselt kohale saabunud,
sest oli täitsa kindel, et võistlused on asjatud.
"Muidugi on Baal õige jumal." mõtles ta.
Võistluse jaoks püstitati kivist altar, mis on pisut laua moodi ehitis.
Selleks oli vaja suuri kive.
Baali prohvetid ehitasid ühe altari.
Need oli need, kes arvasid, et Baal on õige jumal.
Nad otsisid sobivaid kive, millest teha taoline kena laud.
Seda kutsuti altariks.
Altari peale pandi põletuspuid, kuivi raagusid ja oksi.
Neid oli kerge leida, sest maa oli kuiv, kuna polnud kaua aega sadanud.
Okste peale pandi tapetud härg.
Tapetud tähendab seda, et loom oli juba surnud.
Loom asetati sinna kivide peale lamama.
Võistluse mõte seisnes selles, et kumb, kas Baali prohvetid
või Eelija, kes usub taeva Jumalat, saab süütevahenditeta tule süttima.
Pidid palvetama oma jumala poole, kes pidi tule põlema süütama.
Kõigepealt oli Baali kummardajate kord.
Nad hakkasid kohe kõvasti palvetama.
"Oi, Baal! Oi, Baal! Meie suur jumal. Süüta me ohver põlema!"
Baali kummardajaid oli kokku 450.
Kõik nad tiirutasid ümber altari ja palusid kõvasti oma jumalat, Baali.
Mis sa arvad, kas tuli süttis?
Muidugi mitte, sest kivist jumal Baal ei suuda tuld süüdata.
Möödus mitu tundi, pool päeva, kui Baali prohvetid üritasid näidata,
et nende jumal on vägev ja Baal saab tule süüdatud.
Muidugi ei suutnud ta seda teha.
Lõpuks Eelija küsis: "Kas nüüd on minu kord?"
See oli ju võistlus.
Nõustuti, et hea küll, nüüd on sinu kord.
Nad mõtlesid, ega temagi
ei saa seda tuld põlema, kui Baalgi ei saanud.
Nagu võistluse juurde kuulub, ehitas Eelija samasuguse altari.
Eelija tahtis näidata kogu rahvale ja kuningas Ahabile,
et tema suur taeva Jumal, see, kellesse sina ja mina usume,
on nii suur Jumal, et Eelija tahtis võistlust Jumalale raskemaks teha.
Siis Eelija ütles: "Kaevame altari ümber kraavi."
Sinna toodi kannuga vett.
Vett tassiti nii palju, et kogu kraav täitus veega.
Kannudega toodi kaevudest viimane vesi või ammutati merest.
Oled kindlasti kuulnud, et vesi kustutab tule.
Vett saa põlema panna või mis?
Eelija teadis, et vesi on tule vastand.
Sel moel tahtis ta raskendada süütamist.
Lisaks sellele, et kraav oli veega täidetud,
käskis Eelija ujutada härg ja kivid veega üle.
Rahvas vaatas imestunult: "Ega see nüüd küll põlema lähe.
Toodagu mistahes süütevahendid, siis ega see põlema sütti!"
Kui kõik oli juba läbimärg, tõstis Eelija pilgu taeva poole.
Ta tõstis käed Jumala poole ega pidanudki pikalt palvetama.
"Elav Taeva Jumal, näita, et Sina oled üks ja ainus õige Jumal."
Jumal saatis taevast hiigelsuure tule.
See tuli tohutu suure välgunoolena ning see oligi tuli.
Jumal suunas tule otse altarile.
Juhtus selline ime,
et tuli põletas ära härja ja läbimärjad puud.
Ta tegi, mis on tulele võimatu teha ning tuli põletas ka kivid ära.
Kivid tavaliselt ei põle, kuid Jumala tuli sai kividki põletatud.
Kõik põles sootuks ning kohale jäi vaid must hunnik.
Pärast seda uskus kogu rahvas, et Eelija Jumal oli õige Jumal.
Kuningas Ahabki pidi möönma,
et Baal polnudki õige jumal vaid hoopis Eelija Jumal.
Samal ajal, kui inimesed tunnistasid,
et taeva Jumal on üks ja ainus Jumal, tekkisid taevasse tumedad pilved.
Tumedad pilved tähendavad tugevat vihma.
Seda olid inimesed, loomad ja loodus oodanud juba pikka aega.
Üle hulga aja saabus suur vihmasadu.
Taas hakkas kasvama vili ja rohi, kaevud, ojad ja jõed täitusid veega.
Sellega oli näljahäda lõppenud.
Kas polnud vahva võistlus, mille võitis Jumal.
Jumal võidab alati kõik võistlused ja elu kõige tähtsamadki võistlused.
Jäta see endale meelde.
Nägemiseni!
Tõlge: Mare Peterson